Danutė Jočienė

Danutė Jočienė (g. 1970 m. lapkričio 10 d. Tučiuose, Mažeikių rajone) – lietuvių teisininkė, teisėtyrininkė tarptautininkė, Vilniaus universiteto (VU) docentė, buvusi EŽTT teisėja, žmogaus teisių ekspertė, Konstitucinio Teismo teisėja. Nuo 2025 m. kandidatuoja į ESBT. https://www.delfi.lt/news/politics/simonyte-seimui-pateike-danutes-jocienes-ir-sauliaus-luko-kaledos-kandidaturos-i-esbt-teisejus-120071120

 Biografija 
1986 m. baigė aštuonmetę mokyklą Tučiuose. 1989 m. baigė Viekšnių vidurinę mokyklą (sidabro medaliu). Planavo studijuoti lietuvių kalbą bei literatūrą, tačiau sprendimą pakeitė po VU Teisės fakultete studijavusios draugės įkalbinėjimų stoti studijuoti teisę.

1994 m. baigė VU Teisės fakultetą (su pagyrimu), įstojo į doktorontūrą bei dirbo dėstytoja, apgynė teisės mokslų disertaciją. Greta pedagoginės veiklos universitete ji vadovavo kursiniams bei baigiamiesiems darbams, koordinavo akademinius projektus žmogaus teisių srityje su užsienio universitetais bei tyrimo įstaigomis.

2002 m. gruodžio 18 d. Vyriausybė paskyrė Vyriausybės atstove Europos Žmogaus Teisių Teisme. 2003 m. sausio 1 d. ji perėmė pareigas iš Teisingumo viceministro Gintaro Švedo, turimą bylų prieš Lietuvą medžiagą ir kitus su atstovavimu susijusius dokumentus, pasirašiusi reikalų perdavimo ir priėmimo aktą.http://www3.lrs.lt/pls/inter2/dokpaieska.showdoc_l?p_id=197640 Pareigas ėjo iki 2004 m. lapkričio mėn. 1 d.„Strasbūre jauniausia – lietuvė“ Dalia Gudavičiūtė, Lietuvos rytas, 2004 m. lapkričio 2 d. (interviu)

2004 m. sausį Prezidentas Rolandas Paksas savo dekretu greta kitų 2 kandidatūrų į Europos žmogaus teisių teismo teisėjus (Lietuvos Aukščiausiojo Teismo teisėjas Egidijus Bieliūnas, Lietuvos Vyriausiojo administracinio teismo pirmininkas Virgilijus Valančius) pateikė D. Jočienės kandidatūrą, atsižvelgiant į EŽTK Konvencijoje nustatytus aukštus reikalavimus teisėjams (aukšta moralė, kvalifikacija ir kiti).

2004 m. balandžio pabaigoje Europos Tarybos Parlamentinė Asamblėja iš pateiktų 3 kandidatų sąrašo išrinko D. Jočienę EŽTT teisėja 6 metams su galimybe būti vėliau perrinkta. Į EŽTT teismo įstoriją D. Jočienė įėjo kaip jauniausia teisėja. Ji pakeitė akademiką Praną Kūrį, nuo 2004 m. gegužės 1 d. tapusį Europos Bendrijų Teisingumo Teismo teisėju. Teisme D. Jočienė prisiekė 2004 m. lapkričio 2 d.P. Kūrį Europos žmogaus teisių teisme pakeis D. Jočienė  Teisingumo ministerija, 2004 m. balandžio 29 d. pranešimas spaudai Danutė Jočienė: „Lietuva nekelia didelių problemų Strasbūro teismui“  Saulius Mikolaitis. Žurnalo „JUSTITIA" priedas Teisės žinios, 2003 m. Nr. 2, Portretas (rubrika)..

Nuo 2014 m. dėsto Mykolo Romerio universiteto Teisės fakultete, profesorė.https://www.mruni.eu/news/mru-profesore-d-jociene-paskirta-konstitucinio-teismo-pirmininke/

2014 m. kovo mėn. paskirta Konstitucinio Teismo teisėja, 2021 m. birželį tapo jo pirmininke.

 Išnašos 

Kategorija:Lietuvos teisėtyrininkai tarptautininkai
Kategorija:Europos Žmogaus Teisių Teismo teisėjai
Kategorija:Tarptautiniai teisėjai iš Lietuvos
Kategorija:LR Konstitucinio Teismo teisėjai